Source: http://www.dsclex.ro/legislatie/2015/februarie2015/mo2015_126.htm
Timestamp: 2020-01-29 00:18:42+00:00
Document Index: 39423292

Matched Legal Cases: ['articolul 36', 'articolul 4', 'articolul 4', 'articolul 4', 'articolul 11', 'articolul 11', 'articolul 11', 'articolul 11', 'articolul 11', 'articolul 11']

MONITORUL OFICIAL AL ROMÂNIEI Nr. 126/2015
Anul 183 (XXVII) - Nr. 126 LEGI, DECRETE, HOTĂRÂRI ŞI ALTE ACTE Miercuri, 18 februarie 2015
7. - Hotărâre privind convocarea Consiliului Naţional de Integritate
8. - Hotărâre privind modificarea Regulamentului Senatului, aprobat prin Hotărârea Senatului nr. 28/2005
9. - Hotărâre pentru modificarea Hotărârii Senatului nr. 50/2012 privind aprobarea componenţei numerice şi nominale a comisiilor permanente ale Senatului
10. - Hotărâre pentru numirea unui judecător la Curtea Constituţională
85. - Hotărâre privind modificarea datelor de identificare şi actualizarea valorilor de inventar ale unor bunuri aflate în domeniul public al statului şi în administrarea Ministerului Agriculturii şi Dezvoltării Rurale - Direcţia pentru Agricultură Mureş, trecerea din domeniul public al statului în domeniul privat al statului a unor bunuri în vederea scoaterii din funcţiune şi casării, în condiţiile legii, şi modificarea anexei nr. 3 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului
86. - Hotărâre privind actualizarea inventarului centralizat al bunurilor din domeniul public al statului aflate în administrarea Ministerului pentru Societatea Informaţională
88. - Hotărâre privind aprobarea normativelor de cheltuieli pentru acţiunea de protocol cu caracter deosebit “Reuniunea Comitetului Executiv al Asociaţiei Mondiale a Organismelor Electorale (A-WEB) şi Conferinţa internaţională Integritate Electorală şi Cooperare Regională”, organizată de Autoritatea Electorală Permanentă în perioada 25-26 martie 2015
100. - Hotărâre pentru modificarea şi completarea Hotărârii Guvernului nr. 1/2013 privind organizarea şi funcţionarea Ministerului Dezvoltării Regionale şi Administraţiei Publice
169. - Ordin al ministrului finanţelor publice privind prospectul de emisiune a titlurilor de stat emise în vederea despăgubirii persoanelor fizice care au constituit depozite la Casa de Economii şi Consemnaţiuni CE.O - S.A. în vederea achiziţionării de autoturisme
3.191. - Ordin al ministrului educaţiei şi cercetării ştiinţifice pentru aprobarea Metodologiei privind recunoaşterea automată a calităţii de conducător de doctorat, în România, pentru persoanele care au obţinut această calitate în una dintre ţările Uniunii Europene, ale Spaţiului Economic European şi în Confederaţia Elveţiană şi în universităţi de prestigiu ale lumii
În temeiul prevederilor art. 67 din Constituţia României, republicată, şi ale art. 35 alin. (4) din Legea nr. 144/2007 privind înfiinţarea, organizarea şi funcţionarea Agenţiei Naţionale de Integritate, republicată, cu modificările şi completările ulterioare,
Articol unic. - Consiliul Naţional de Integritate se convoacă în prima sa şedinţă marţi, 24 februarie 2015, ora 10,00, la sediul Senatului.
Această hotărâre a fost adoptată în şedinţa Senatului din 17 februarie 2015, cu respectarea prevederilor art. 76 alin. (2) din Constituţia României, republicată.
Articol unic. - Regulamentul Senatului, aprobat prin Hotărârea Senatului nr. 28/2005, publicată în Monitorul Oficial al României, Partea I, nr. 948 din 26 octombrie 2005, cu modificările şi completările ulterioare, se modifică după cum urmează:
1. La articolul 36 alineatul (1), litera m) va avea următorul cuprins:
,,m) aprobă regulamentele comisiilor permanente, cu avizul Comisiei pentru regulament.”
“Art. 53. - Comisiile adoptă propriul regulament de organizare şi funcţionare, care se supune spre avizare Comisiei pentru regulament şi spre aprobare Biroului permanent şi care se revizuieşte ori de câte ori este necesar.”
Această hotărâre a fost adoptată de Senat, în şedinţa din 17 februarie 2015 cu respectarea prevederilor art. 76 alin. (1) din Constituţia României, republicată.
1. La anexa nr. IV “Componenţa Comisiei pentru agricultură, silvicultură şi dezvoltare rurală”, domnul senator Tomoiagă Ştefan-Liviu - Grupul parlamentar al Partidului Naţional Liberal - se retrage din componenţa comisiei.
2. La anexa nr. XIV “Componenţa Comisiei pentru privatizare şi administrarea activelor statului , domnul senator Tomoiagă Ştefan-Liviu - Grupul parlamentar al Partidului Naţional Liberal - se include în componenţa comisiei, în locul domnului senator Zisu Ionuţ-Elie - Grupul parlamentar al Partidului Naţional Liberal.
Această hotărâre a fost adoptată de Senat în şedinţa din 17 februarie 2015, cu respectarea prevederilor art. 76 alin. (2) din Constituţia României, republicată.
În temeiul prevederilor art. 142 şi 143 din Constituţia României, republicată, precum şi ale art. 5, art. 67 alin. (1) lit. a) şi ale art. 68 alin. (2) din Legea nr. 47/1992 privind organizarea şi funcţionarea Curţii Constituţionale, republicată, cu modificările ulterioare,
Art. 1. - Senatul ia act de vacantarea locului de judecător la Curtea Constituţională, ca urmare a încetării, prin demisie, a mandatului domnului judecător Toni Greblă.
Art. 2. - Doamna Simona-Maya Teodoroiu se numeşte în funcţia de judecător la Curtea Constituţională, pentru diferenţa de mandat, respectiv până la data de 15 iunie 2019, dată la care va expira mandatul de 9 ani pentru care a fost numită doamna Iulia Antoanella Motoc.
Această hotărâre a fost adoptată de Senat în şedinţa din 18 februarie 2015.
Articol unic. - În perioada 19-22 februarie 2015, atribuţiile preşedintelui Camerei Deputaţilor vor fi exercitate de domnul deputat Florin Iordache, vicepreşedinte al Camerei Deputaţilor.
privind modificarea datelor de identificare şi actualizarea valorilor de inventar ale unor bunuri aflate în domeniul public al statului şi în administrarea Ministerului Agriculturii şi Dezvoltării Rurale - Direcţia pentru Agricultură Mureş, trecerea din domeniul public al statului în domeniul privat al statului a unor bunuri în vederea scoaterii din funcţiune şi casării, în condiţiile legii, şi modificarea anexei nr. 3 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului
În temeiul art. 108 din Constituţia României, republicată, al art. 10 alin. (2) şi art. 20 din Legea nr. 213/1998 privind bunurile proprietate publică, cu modificările şi completările ulterioare, al art. 2 din Ordonanţa Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr. 246/2001, şi al art. 21 şi 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare,
Art. 1. - Se aprobă modificarea datelor de identificare şi a codului de clasificare, după caz, şi actualizarea valorilor de inventar ale unor bunuri aflate în domeniul public al statului şi în administrarea Ministerului Agriculturii şi Dezvoltării Rurale - Direcţia pentru Agricultură Mureş, având datele de identificare prevăzute în anexa nr. 1.
Art. 2. - Se aprobă comasarea unor bunuri din domeniul public al statului aflate în administrarea Ministerului Agriculturii şi Dezvoltării Rurale pentru Direcţia pentru Agricultură Mureş, potrivit prevederilor anexei nr. 2.
Art. 3. - Se aprobă trecerea din domeniul public al statului în domeniul privat al statului a unor bunuri având datele de identificare prevăzute în anexa nr. 3, în vederea scoaterii din funcţiune şi casării, în condiţiile legii.
Art. 5. - Ministerul Agriculturii şi Dezvoltării Rurale îşi va actualiza în mod corespunzător datele din evidenţa cantitativ-valorică şi, împreună cu Ministerul Finanţelor Publice, va opera modificarea corespunzătoare a anexei nr. 3 la Hotărârea Guvernului nr. 1.705/2006, cu modificările şi completările ulterioare, în termen de 90 de zile de la publicarea prezentei hotărâri.
ale bunurile imobile aflate în domeniul public al statului şi în administrarea Direcţiei pentru Agricultură a Judeţului Mureş (CUI - 4323055) din subordinea Ministerului Agriculturii şi Dezvoltării Rurale, pentru care se modifică denumirea, codul de clasificare şi descrierea tehnică şi se actualizează valorile de inventar, după caz
Codul de clasificare, nr. MFP
Cod 08.28.03; MF 36766
Sc - 59,53 mp, Sd - 59,53 mp, parter, CF132929-C17
Str. Dezrobirii nr. 60, municipiul Târgu Mureş, judeţul Mureş
Cod 08.28.03; MF 36767
Laborator chimie – calitate pesticide
Sc - 232 mp, Sd - 232 mp, parter, CF132929-C15
Str. Dezrobirii nr. 80, municipiul Târgu Mureş, judeţul Mureş
Cod 08.28.03; MF 36768
Sc - 157,21 mp, Sd - 157,21 mp, parter, CF132929-C14
Cod 08.28.08; MF 36769
Sc - 175,5 mp, Sd - 175,5 mp, parter, CF132929-C19
Cod 08.28.10; MF 36770
Sc - 343,2 mp, Sd - 343,2 mp, parter, CF132929-C13
Cod 08.28.10; MF 36771
Sc - 238 mp, Sd - 238 mp, parter, CF132929-C12
Cod 08.28.10; MF 36772
Sc - 160,8 mp, Sd - 321,6 mp, P + 1.CF132929-C11
Cod 08.28.08; MF 36773
Sc - 138 mp, Sd - 276 mp, P + M, CF 132929-C1
Cod 08.28.03; MF 36774
Sc - 262 mp, Sd - 262 mp, parter, CF132929-C4
Cod 08.28.03; MF 36775
Sc - 50,05 mp, Sd - 50,05 mp, parter, CF 132929-C18
Cod 08.28.08; MF 36776
Sc - 563 mp, Sd - 563 mp, parter, CF 132929-C5
Cod 08.28.10; MF 36777
Sc - 234 mp, Sd - 234 mp, parter, CF 132929-C8
Cod 08.28.10; MF 36778
Sc - 49 mp, Sd - 49 mp, parter, CF 132929-C21
Cod 08.28.10; MF 36785
Sc - 11,9 mp, Sd -11,9 mp, parter, CF 132929-C7
Cod 08.28.06; MF 36786
Sc - 56,3 mp, Sd - 56,3 mp, parter, CF 132929-C16
Cod 08.28.06; MF 153188
Suprafaţa - 18.436 mp, în parcelele: 1Cc - 14.067 mp; 2A - 1.989 mp; 3L - 1.123 mp; 4L- 1.257 mp; CF 132929
Cod 8.28.10; MF 36811
Grajd vaci şi teren incintă
Sc - 176 mp; Sd -176 mp; Sec - 4.300 mp; cărămidă; ţiglă; beton
Cod 8.28.10; MF 36827
Şopron materiale şi teren incintă
Sc - 138 mp; Sd - 138 mp; Scc - 1.280 mp; cărămidă; planşeu lemn
Oraş Sângeorgiu de Pădure, judeţul Mureş
ale bunului imobil aflat în domeniul public al statului rezultat ca urmare a comasării unor bunuri aflate în domeniul public al statului şi în administrarea Direcţiei pentru Agricultură a Judeţului Mureş (CUI - 4323055) din subordinea Ministerului Agriculturii şl Dezvoltării Rurale
Bunurile care se comasează
MF 36779;
Sc - 13 mp; Sd - 16 mp;
lemn; ţiglă
Raizer, seră flori, DGN, locuinţe
NC. 9/1969;
Hotărârea Guvernului nr. 739/2003;
Hotărârea Guvernului nr. 448/2011
Str. Dezrobirii nr. 80, municipiul
MF 36783;
NC. 13/69;
Str. Dezrobirii nr. 80,
Bunul rezultat ca urmare a comasării
Sc -31 mp, Sd -31 mp, parter,
CF 132929-C6
NC. 9 şi 13/69;
ale bunurilor aflate în domeniul public al statului şi în administrarea Direcţiei pentru Agricultură a Judeţului Mureş (CUI - 4323055) din subordinea Ministerului Agriculturii şi Dezvoltării Rurale, care trec din domeniul public al statului în domeniul privat al statului în vederea scoaterii din funcţiune şi casării, în condiţiile legii
MF 36780, Cod 8.28.10
Sc = 12 mp; Sd = 12 mp; fundaţie beton; zid cărămidă
Str. Dezrobirii nr. 80, municipiul Târgu Mureş, judeţul Mureş, CF 132929
MF 36805, Cod 8.28.10
Sc = 49 mp; Sd = 49 mp; cărămidă
Str. Gării, municipiul Reghin, judeţul Mureş
MF 36810, Cod 8.28.10
Plasă sârmă
Comuna Deda, judeţul Mureş
MF 36811 (parţial), Cod 8.28.10
Sc= 176mp;Sd = 176 mp; cărămidă; ţiglă; beton
MF 36813, Cod 8.28.10
Şopron remiză
Sc = 138 mp; Sd = 138 mp; lemn
Cartierul Viilor, municipiul Sighişoara, judeţul Mureş
MF 36814, Cod 8.28.10
Sc = 300 mp; Sd = 300 mp; cărămidă; planşeu lemn
MF 36823, Cod 8.28.10
Clădire activităţi anexe
Sc = 6 mp; Sd = 6 mp; cărămidă
MF 36827 (parţial), Cod 8.28.10
Şopron materiale
Sc= 138 mp; Sd = 138 mp; cărămidă; planşeu lemn
Oraşul Sângeorgiu de Pădure, judeţul Mureş
privind actualizarea inventarului centralizat al bunurilor din domeniul public al statului aflate în administrarea Ministerului pentru Societatea Informaţională
în temeiul art. 108 din Constituţia României, republicată, al art. 20 alin. (1) din Legea nr. 213/1998 privind bunurile proprietate publică, cu modificările şi completările ulterioare, şi ale art. 21 şi 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare,
Art. 1. - Se aprobă actualizarea inventarului centralizat al bunurilor din domeniul public al statului, ca urmare a modificării valorii de inventar a imobilului din Bd. Libertăţii nr. 14, sectorul 5, municipiul Bucureşti, aflat în domeniul public al statului şi în administrarea Ministerului pentru Societatea Informaţionala, având datele de identificare prevăzute în anexa care face parte integrantă din prezenta hotărâre.
Art. 2. - Ministerul pentru Societatea Informaţională va actualiza, în mod corespunzător, împreună cu Ministerul Finanţelor Publice datele din evidenţa cantitativ-valorică din anexa nr. 5 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.
Sorin Minai Grtndeanu
ale bunurilor din domeniul public al statului aflate în administrarea Ministerului pentru Societatea Informaţională a căror valoare de inventar s-a modificat
Terenul aferent în suprafaţă de 415,79 m2
355.674,07
Terenul aferent în suprafaţă de 104,28 m2
89.202,94
Tronson 1+2, etajul 3: camerele 1, 8,9, 10,11,13, 13a şi 13b, în suprafaţă totală de 355,32 m2
31.068.811,28
Rotonda parter: camera 1, în suprafaţă de 109 m2
9.530.846,64
Imobil clădire în suprafaţă de 1.851,15 m2
161.862.630,84
privind aprobarea normativelor de cheltuieli pentru acţiunea de protocol cu caracter deosebit “Reuniunea Comitetului Executiv al Asociaţiei Mondiale a Organismelor Electorale (A-WEB) şi Conferinţa Internaţională Integritate Electorală şi Cooperare Regională”, organizată de Autoritatea Electorală Permanentă în perioada 25-26 martie 2015
Articol unic. - (1) Se aprobă normativele de cheltuieli pentru acţiunea de protocol cu caracter deosebit “Reuniunea Comitetului Executiv al Asociaţiei Mondiale a Organismelor Electorale (A-WEB) şi Conferinţa Internaţională Integritate Electorală şi Cooperare Regională”, organizată de Autoritatea Electorală Permanentă în perioada 25-26 martie 2015, prevăzute în anexa care face parte integrantă din prezenta hotărâre.
(2) Finanţarea cheltuielilor pentru organizarea acţiunii prevăzute la alin. (1) se suportă din bugetul pe anul 2015 al Autorităţii Electorale Permanente, aprobat potrivit legii.
pentru acţiunea de protocol cu caracter deosebit “Reuniunea Comitetului Executiv al Asociaţiei Mondiale a Organismelor Electorale (A-WEB) şi Conferinţa Internaţională Integritate Electorală şi Cooperare Regională”, organizată de Autoritatea Electorală Permanentă în perioada 25-26 martie 2015
Materiale promoţionale cu sigla A-WEB şi a Autorităţii Electorale Permanente
Servicii de interpretariat în limbile de lucru ale comitetului executiv şi ale conferinţei
pentru modificarea şi completarea Hotărârii Guvernului nr. 1/2013 privind organizarea şi funcţionarea Ministerului Dezvoltării Regionale şi Administraţiei Publice
Art. I. - Hotărârea Guvernului nr. 1/2013 privind organizarea şi funcţionarea Ministerului Dezvoltării Regionale şi Administraţiei Publice, publicată în Monitorul Oficial al României, Partea I, nr. 14 din 8 ianuarie 2013, cu modificările ulterioare, se modifică şi se completează după cum urmează:
1. La articolul 4 punctul VI, literele f), h), i), j) şi m) se modifică şi vor avea următorul cuprins:
“f) asigură managementul financiar şi tehnic al programelor şi proiectelor de dezvoltare regională, cooperare transfrontalieră şi transnaţională, de dezvoltare a capacităţii administrative, reabilitare urbană, inclusiv transport urban, planificare spaţială europeană, al celor finanţate din Fondul European de Dezvoltare Regională, denumit în continuare FEDR, prin Programul operaţional regional 2007-2013, denumit în continuare POR 2007-2013, şi Programul operaţional regional 2014-2020, denumit în continuare POR 2014-2020, din Fondul Social European, denumit în continuare FSE, prin Programul operaţional «Dezvoltarea capacităţii administrative» 2007-2013, denumit în continuare PO DCA 2007- 2013, prin Programul operaţional «Capacitate administrativă» 2014-2020, denumit în continuare POCA 2014-2020, programelor şi proiectelor finanţate în cadrul obiectivului Cooperare teritorială europeană, denumit în continuare CTE, din FEDR, Instrumentului european de vecinătate şi parteneriat-componenta cooperare transfrontalieră, denumit în continuare ENPI-CSC, ale Instrumentului european de vecinătate - componenta cooperare transfrontalieră, denumit în continuare ENI-CBC, şi ai Instrumentului de asistenţă pentru preaderare - componenta cooperare transfrontalieră, denumit în continuare IPA-CBC, precum şi al altor instrumente de finanţare europene specifice domeniilor sale de activitate, în conformitate cu legislaţia în vigoare, finanţate din fonduri PHARE, în sistem descentralizat extins;
h) avizează statutul şi regulamentul de organizare şi funcţionare ale agenţiilor de dezvoltare regională în calitatea lor de organism intermediar, birourilor regionale pentru cooperare transfrontalieră, secretariatelor comune/secretariatelor tehnice comune/infopoint şi ale altor organisme de interes public care desfăşoară activităţi în domeniile sale de activitate;
i) coordonează şi/sau participă la procesul de pregătire a cadrului organizatoric şi procedural necesar gestionării fondurilor alocate prin POR 2007-2013, POR 2014-2020, PO DCA 2007-2013, POCA 2014-2020 şi a programelor finanţate în cadrul FEDR-CTE, ENPI-CBC. ENI-CBC şi IPA-CBC;
j) coordonează şi participă la procesul de elaborare a documentelor de planificare privind dezvoltarea regională, elaborarea POR 2014-2020, elaborarea POCA 2014-2020, precum şi a programelor finanţate în cadrul FEDR-CTE, ENPI- CBC, ENI-CBC şi IPA-CBC;
.......................................................................................................................................m) coordonează elaborarea şi implementarea Planului de comunicare şi a Planului multianual de evaluare pentru POR 2007-2013, POR 2014-2020, PO DCA 2007-2013, POCA 2014-2020, a programelor finanţate în cadrul FEDR-CTE, ENPI-CBC, ENI-CBC şi IPA-CBC;”.
2. La articolul 4 punctul VI, după litera m) se Introduce o nouă literă, litera m1), cu următorul cuprins:
“m1) primeşte fondurile de la Comisia Europeană pentru Programul Interreg V- A România-Bulgaria, Programul Interreg V- A România-Ungaria 2014-2020, Programul IPA de cooperare transfrontalieră România-Republica Serbia 2014-2020, Programul operaţional comun România-Ucraina 2014-2020, Programul operaţional comun România-Republica Moldova 2014-2020, Programul operaţional comun «Bazinul Mării Negre» 2014-2020.”
3. La articolul 4 punctul VII, literele c) şi f) se modifică şi vor avea următorul cuprins:
“c) exercită activităţi de audit intern şi control atât la nivelul aparatului propriu, cât şi la nivelul celorlalte entităţi implicate în gestionarea şi utilizarea fondurilor comunitare, alocate pentru programele POR 2007-2013, POR 2014-2020, PO DCA 2007-2013, POCA2014-2020 şi programele finanţate în cadrul FEDR-CTE, ENPI-CBC, ENI-CBC şi IPA-CBC;
.......................................................................................................................................f) exercită controlul de prim-nivel pentru programele pentru care ministerul este autoritate de management, autoritate comună de management, autoritate naţională, puncte de contact/puncte naţionale de contact, conform regulilor stabilite în cadrul programelor de cooperare teritorială;”.
“(2) Numărul maxim de posturi aprobat pentru Ministerul Dezvoltării Regionale şi Administraţiei Publice este de 829, exclusiv demnitarii şi posturile aferente cabinetului ministrului.”
5. La articolul 11 alineatul (1), partea introductivă şi litera f) se modifică şi vor avea următorul cuprins:
“Art. 11. - (1) în structura Ministerului Dezvoltării Regionale şi Administraţiei Publice, în cadrul numărului de posturi aprobat, îşi desfăşoară activitatea Agenţia de implementare pentru programele PHARE, Autoritatea de management pentru Programul operaţional regional 2007-2013 şi 2014-2020, Autoritatea de management pentru Programul operaţional «Dezvoltarea capacităţii administrative» 2007-2013, a Programului operaţional «Capacitate administrativă» 2014-2020 şi următoarele autorităţi de management/autorităţi comune de management, autorităţi naţionale, puncte de contact/puncte naţionale de contact/persoane naţionale de contact pentru programele finanţate din FEDR-CTE, ENPI-CBC, ENI-CBC, ÎPA-CBC, precum şi din fonduri naţionale şi puncte de contact în materie de control pentru programele finanţate din ENI - CBC:
.......................................................................................................................................f) Autoritatea naţională pentru Programul de cooperare transfrontalieră Ungaria-România 2007-2013;”.
6. La articolul 11 alineatul (1), după litera m) se introduc 20 de litere noi, literele n)-hh), cu următorul cuprins:
„n) Sistem naţional de control de prim-nivel responsabil cu verificarea şi validarea cheltuielilor efectuate de beneficiarii/ partenerii români în cadrul Programului operaţional comun România-Ucraina-Republica Moldova, Programului operaţional comun «Marea Neagră 2007-2013», Programului ENPI-CBC Ungaria-Slovacia-România-Ucraina 2007-2013, Programului operaţional «Sud-Estul Europei», Programului de cooperare interregională Interreg IV C, Programului pentru reţeaua de dezvoltare urbană URBACT II, Programului ESPON2013 - Reţeaua europeană de observare a dezvoltării şi coeziunii teritoriale, Programului operaţional de cooperare teritorială europeană EUROPA CENTRALĂ 2007-2013 şi de beneficiarii de asistenţă tehnică în cadrul Programului IPÂ de cooperare transfrontalieră României-Serbia, Programului operaţional comun România-Ucraina-Republica Moldova, Programului operaţional comun «Marea Neagră 2007-2013», Programului de cooperare transfrontalieră România-Bulgaria 2007-2013, Programului de cooperare transfrontalieră Ungaria-România 2007-2013, Programului operaţional «Sud-Estul Europei»;
o) Autoritatea de management pentru Programul Interreg V- A România-Bulgaria;
p) Autoritatea de management pentru Programul Interreg V- A România-Ungaria 2014-2020;
r) Autoritatea de management pentru Programul IPA de cooperare transfrontalieră România-Republica Serbia 2014-2020;
s) Autoritatea de management pentru Programul operaţional comun România-Ucraina 2014-2020;
t) Autoritatea de management pentru Programul operaţional comun România-Republica Moldova 2014-2020;
u) Autoritatea de management pentru Programul operaţional comun «Bazinul Mării Negre» 2014-2020;
v) Autoritatea naţională pentru Programul operaţional comun România-Ucraina 2” 014-2020;
w) Autoritatea naţională pentru Programul operaţional comun România-Republica Moldova 2014-2020;
x) Autoritatea naţională pentru Programul operaţional comun «Bazinul Mării Negre» 2014-2020;
y)Autoritatea naţională pentru Programul Ungaria-Slovacia-România-Ucraina2014-2020;
z) Autoritatea naţională pentru Programul transnaţional «Dunărea» 2014-2020;
aa) Autoritatea naţională pentru Programul de cooperare interregională INTERREG EUROPE;
bb) Autoritatea naţională pentru Programul operaţional URBACTIII;
ce) Autoritatea naţională pentru Programul de cooperare INTERACT III 2014-2020;
dd) Autoritatea naţională pentru Programul de cooperare ESPON 2020;
ee) Punctul naţional de contact aferent Programului transnaţional «Dunărea» 2014-2020, Punctul naţional URBACT aferent programului URBACT III, Punctul naţional de contact aferent programului INTERREG EUROPE, Persoana naţională de contact aferentă programului INTERACT III 2014-2020;
ff) Punctul de contact în materie de control responsabil cu verificarea şi validarea cheltuielilor efectuate de beneficiarii români în cadrul Programului operaţional comun România-Ucraina 2014-2020, a Programului operaţional comun România-Republica Moldova 2014-2020, a Programului operaţional comun «Bazinul Mării Negre» 2014-2020 şi a Programului Ungaria-Slovacia-România-Ucraina 2014-2020;
gg) Sistem naţional de control de prim nivel responsabil cu verificarea şi validarea cheltuielilor efectuate de beneficiarii/ partenerii români în cadrul Programului operaţional comun România-Ucraina 2014-2020, Programului operaţional comun «Bazinul Mării Negre» 2014-2020, Programului operaţional comun România-Republica Moldova 2014-2020, Programului Ungaria-Slovacia-România-Ucraina 2014-2020, Programului transnaţional «Dunărea» 2014-2020, Programului de cooperare interregională INTERREG EUROPE, Programului operaţional URBACT III, Programului de cooperare ESPON 2020 şi de beneficiarii de asistenţă tehnică în cadrul Programului Interreg V- A România-Bulgaria, Programului Interreg V- A România-Ungaria 2014-2020, Programului IPA de cooperare transfrontalieră România-Republica Serbia 2014-2020, Programului operaţional comun România-Ucraina 2014-2020, Programului operaţional comun România-Republica Moldova 2014-2020, Programului operaţional comun «Bazinul Mării Negre» 2014-2020, Programului Ungaria-Slovacia-România-Ucraina 2014-2020, Programului transnaţional «Dunărea» 2014-2020;
hh) Unitatea de certificare pentru Programul Interreg V- A România-Bulgaria, Programul Interreg V- A România-Ungaria 2014-2020, Programul IPA de cooperare transfrontalieră România-Republica Serbia 2014-2020.”
7. La articolul 11, alineatul (2) va avea următorul cuprins:
“(2) Autorităţile de management pentru Programul operaţional regional 2007-2013 şi pentru Programul operaţional «Dezvoltarea capacităţii administrative» 2007-2013 îndeplinesc funcţiile şi atribuţiile prevăzute de regulamentele comunitare, precum şi atribuţiile prevăzute în Hotărârea Guvernului nr. 457/2008 privind cadrul instituţional de coordonare şi de gestionare a instrumentelor structurale, cu modificările şi completările ulterioare.”
8. La articolul 11, după alineatul (2) se introduce un nou alineat, alineatul (21), cu următorul cuprins:
“(21) Autorităţile de management pentru Programul operaţional regional 2014-2020 şi pentru Programul operaţional «Capacitate administrativă» 2014-2020 îndeplinesc funcţiile şi atribuţiile prevăzute de regulamentele comunitare, precum şi atribuţiile prevăzute în Hotărârea Guvernului nr. 1.183/2014 privind nominalizarea autorităţilor implicate în sistemul de management şi control al fondurilor europene structurale şi de investiţii 2014-2020.”
9. La articolul 11, alineatul (3) se modifică şi va avea următorul cuprins:
“(3) Agenţia de implementare pentru programele PHARE, autorităţile de management, autorităţile comune de management, autorităţile naţionale şi punctele de contact/punctele naţionale de contact/persoana naţională de contact prevăzute la alin. (1) lit. a)-n) îndeplinesc atribuţiile prevăzute de actele normative aplicabile, detaliate în cadrul programelor.”
10. La articolul 11, după alineatul (3) se introduc două noi alineate, alineatele (31) şi (32), cu următorul cuprins:
“(31) Autorităţile de management, autorităţile comune de management, autorităţile naţionale, punctele de contact/punctele naţionale/punctele naţionale de contact/persoana naţională de contact şi punctele de contact în materie de control prevăzute la alin. (1)lit. o)-hh) îndeplinesc atribuţiile prevăzute în actele normative aplicabile, detaliate în cadrul programelor, precum şi atribuţiile prevăzute în Hotărârea Guvernului nr. 1.183/2014.
(32) Autorităţile de management pentru Programul Interreg V- A România-Bulgaria, Programul Interreg V- A România-Ungaria 2014-2020, Programul IPA de cooperare transfrontalieră România-Republica Serbia 2014-2020 îndeplinesc şi funcţia de certificare.”
“Art. 13. - (1) Ministrul dezvoltării regionale şi administraţiei publice este ajutat în activitatea sa de 5 secretari de stat, numiţi prin decizii ale prim-ministrului, precum şi de secretarul general şi de 2 secretari generali adjuncţi, numiţi în condiţiile legii.”
12. Anexa se modifică şi se înlocuieşte cu anexa cară face parte integrantă din prezenta hotărâre.
Art. II. - Încadrarea personalului în numărul de posturi şi în noua structură organizatorică se face în termenele şi cu procedura aplicabilă fiecărei categorii de personal, prin ordin al ministrului dezvoltării regionale şi administraţiei publice, în termen de minimum 30 de zile de la data intrării în vigoare a prezentei hotărâri.
(Anexa la Hotărârea Guvernului nr. 1/2013)
Număr maxim de posturi – 829, exclusiv demnitarii şi posturile aferente cabinetului ministrului
(SERVICIU)
DIRECŢIA ETICĂ, INTEGRITATE ŞI BUNĂ GUVERNARE
(COMPARTIMENT)
COLEGIU MINISTERULUI
GESTIUNEA ŞI PROTECŢIA INFORMAŢIILOR CLASIFICATE
Direcţia Generală Management Financiar, Resurse Umane şi Achiziţii
Direcţia Pentru Descentralizarea Administraţiei Publice
Direcţia Am Por
Direcţia Politici şi Strategii
Direcţia Pentru Reforma Administraţiei Publice
Direcţia Am-Programe Cooperare Teritoriale Europeană
Direcţia Lucrări Publice
Unitatea de Coordonare a Proiectelor*
Direcţia Autorizare Programe
Direcţia Plăţi şi Contabilitate
Unitatea de Certificare Programe Cooperare Teritorială Europeană
Direcţia Control Prim Nivel
Unitatea Autorităţii Naţionale pentru Programe Europene* (Serviciu)
Unitatea Gestionare Nereguli Fonduri Europene * (Serviciu)
Direcţia Constatare şi Stabilire Nereguli
* Se organizează conform legislaţiei în vigoare, prin ordin al ministrului.
- Legii nr. 9/2014 pentru completarea Ordonanţei de urgenţă a Guvernului nr. 156/2007 privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. În vederea achiziţionării de autoturisme,
- Convenţiei nr. 46/PB/537.011 din 4 februarie 2015, încheiată între Ministerul Finanţelor Publice şi BRD - Groupe Société Générale - S.A.,
Art. 1. - În vederea despăgubirii persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme se aprobă prospectul de emisiune a titlurilor de stat: seria BRD/2015/1, emisă pe numele BRD - Groupe Société Générale - S.A., în valoare nominală totală de 1.167.858,61 lei, prevăzută în anexa care face parte integrantă din prezentul ordin.
a titlurilor de stat seria BRD/2015/1
1. În vederea despăgubirii persoanelor fizice care au constituit depozite la Casa de Economii şi Consemnaţiuni C.E.C. - S.A. În vederea achiziţionării de autoturisme, Ministerul Finanţelor Publice va lansa o emisiune de titluri de stat pe numele BRD - Groupe Société Générale - S.A., care se identifică prin seria BRD/2015/1.
2. Titlurile de stat sunt denominate în lei, sunt nepurtătoare de dobândă, nenegociabile şi au scadenţa în data de 23 martie 2015.
3. Data emisiunii este 23 februarie 2015.
4. Valoarea nominală totală a emisiunii titlurilor de stat este de 1.167.858,61 lei, fiind compusă din:
a) 850.509,47 lei, reprezentând valoarea totală a despăgubirii calculată cu raportare la perioada cuprinsă între data de 1 ianuarie 1990 şi data de 31 decembrie 2013, pentru 35 de deponenţi care au depus sume de bani la Casa de Economii şi Consemnaţiuni C.E.C. - S.A. înainte de data de 1 ianuarie 1990;
b) 317.349,14 lei, reprezentând valoarea totală a despăgubirii calculată cu raportare la perioada cuprinsă între data efectuării depunerii şi data de 31 decembrie 2013, pentru 15 deponenţi care au depus sume de bani la C.E.C. - S.A. Între 1 ianuarie 1990 şi 15 februarie 1992.
5. Emisiunea este formată dintr-un număr de 46 de titluri de stat, iar valoarea nominală individuală a fiecărui titlu de stat este egală cu valoarea individuală a despăgubirii.
6. Valoarea nominală individuală a fiecărui titlu de stat este egală cu valoarea individuală a despăgubirii, calculată pe numele fiecăruia dintre deponenţi, potrivit prevederilor art. 2 alin. (3) lit. a) şi b) din Hotărârea Guvernului nr. 392/2014 privind aprobarea elementelor tehnice şi modalitatea de stabilire a despăgubirilor pentru persoanele fizice care au constituit depozite la Casa de Economii şi Consemnaţiuni C.E.C. - S.A. În vederea achiziţionării de autoturisme, precum şi pentru punerea în executare a hotărârilor judecătoreşti.
7. Răscumpărarea titlurilor de stat se efectuează la data scadenţei, respectiv la data de 23 martie 2015, prin creditarea contului BRD - Groupe Société Générale - S.A. cu suma reprezentând valoarea nominală totală a emisiunii.
9. Plata la scadenţă a valorii nominale totale a titlurilor de stat se efectuează de către Ministerul Finanţelor Publice, prin ordin de plată pe numele BRD - Groupe Société Générale - S.A. Centrala, CUI/CIF R0361579, cont IBAN RQ29BRDE421DD01157954210.
pentru aprobarea Metodologiei privind recunoaşterea automată a calităţii de conducător de doctorat, în România, pentru persoanele care au obţinut această calitate în una dintre ţările Uniunii Europene, ale Spaţiului Economic European şi în Confederaţia Elveţiană şi în universităţi de prestigiu ale lumii
În conformitate cu prevederile art. 166 alin. (4) lit. a) şi b) şi ale art. 216 alin. (2) lit. f) din Legea educaţiei naţionale nr. 1/2011, cu modificările şi completările ulterioare,
Art. 1. - Se aprobă Metodologia privind recunoaşterea automată a calităţii de conducător de doctorat, în România, pentru persoanele care au obţinut această calitate în una dintre ţările Uniunii Europene, ale Spaţiului Economic European şi în Confederaţia Elveţiană şi în universităţi de prestigiu ale lumii, prevăzută în anexa nr. 1, care face parte integrantă din prezentul ordin.
Art. 2. - Se aprobă modelul cererii-tip pentru recunoaşterea automată a calităţii de conducător de doctorat, într-un anumit domeniu de studii universitare de doctorat, prevăzut în anexa nr. 2, care face parte integrantă din prezentul ordin.
Art. 3. - Se aprobă modelul atestatului de recunoaştere automată în România a calităţii de conducător de doctorat obţinută în străinătate, prevăzut în anexa nr. 3, care face parte integrantă din prezentul ordin.
Art. 4. - La intrarea în vigoare a prezentului ordin, Ordinul ministrului educaţiei, cercetării, tineretului şi sportului nr. 5.690/2011 pentru aprobarea Metodologiei privind dobândirea automată a calităţii de conducător de doctorat în România pentru persoanele care au obţinut această calitate în statele membre ale Uniunii Europene, ale Spaţiului Economic şi European şi Confederaţia Elveţiană, publicat în Monitorul Oficial al României, Partea I, nr. 750 din 25 octombrie 2011, se abrogă,
Art. 5. - Centrul Naţional de Recunoaştere şi Echivalare a Diplomelor şi Direcţia generală învăţământ universitar din cadrul Ministerului Educaţiei şi Cercetării Ştiinţifice, Consiliul Naţional de Atestare a Titlurilor, Diplomelor şi Certificatelor Superioare şi instituţiile organizatoare de studii superioare de doctorat/ instituţiile organizatoare de doctorat duc la îndeplinire prevederile prezentului ordin.
privind recunoaşterea automată a calităţii de conducător de doctorat, în România, pentru persoanele care au obţinut această calitate în una dintre ţările Uniunii Europene, ale Spaţiului Economic European şi în Confederaţia Elveţiană şi în universităţi de prestigiu ale lumii
Art. 1. - (1) Prezenta metodologie se aplică persoanelor care au obţinut dreptul legal de a conduce doctorate în una dintre ţările Uniunii Europene, ale Spaţiului Economic European şi în Confederaţia Elveţiană şi într-o instituţie de învăţământ superior care se regăseşte în Lista universităţilor de prestigiu din alte state, aprobată prin Ordinul ministrului educaţiei, cercetării, tineretului şi sportului nr. 3.158/2012.
Art. 2. - Calitatea de conducător de doctorat se recunoaşte în unul dintre domeniile de studii universitare de doctorat aprobate conform prevederilor legale în vigoare.
Art. 3. - (1) Dosarul pentru recunoaşterea automată a calităţii de conducător de doctorat include:
b) diploma de doctor obţinută în România sau atestatul de echivalare/recunoaştere a diplomei de doctor obţinute în străinătate - în copie legalizată;
c) adeverinţă/diplomă care să ateste calitatea de conducător de doctorat, emisă de autoritatea guvernamentală ori de conducerea instituţiei de învăţământ superior/cercetare-dezvoltare din străinătate, în copie şi traducere legalizată;
d) adeverinţă emisă de autoritatea guvernamentală ori de conducerea instituţiei de învăţământ superior sau de cercetare-dezvoltare recunoscută legal în statul de origine - în original şi traducere legalizată, în care este necesar să se precizeze că solicitantul şi-a exercitat calitatea de conducător de doctorat prin conducerea a cel puţin două persoane care au obţinut titlul ştiinţific de doctor;
g) actul de identitate, în copie. În cazul în care solicitantul şi-a schimbat numele se depune documentul care atestă schimbarea numelui (certificat de căsătorie sau dovada schimbării numelui) - în copie şi traducere legalizată;
Art. 4. - (1) Dosarele prevăzute la art. 3 se depun la registratura Ministerului Educaţiei şi Cercetării Ştiinţifice (MECS), direct sau prin intermediul serviciilor poştale ori de curierat.
Art. 5. - (1) în cazul în care dosarul este complet, acesta este înaintat comisiei de specialitate din cadrul Consiliului Naţional de Atestare a Titlurilor, Diplomelor şi Certificatelor Universitare (CNATDCU), conform cererii solicitantului, cu ocazia întrunirii acestei comisii.
(2) Comisia de specialitate a CNATDCU, după caz, poate solicita şi alte documente relevante privind activitatea ştiinţifică a solicitantului.
Art. 6. - (1) Comisia de specialitate din cadrul CNATDCU poate adopta o decizie motivată privind recunoaşterea sau nerecunoaşterea automată a calităţii de conducător de doctorat obţinute în străinătate, într-un anumit domeniu de studii universitare de doctorat, conform legislaţiei în vigoare.
(2) Comisia de specialitate a CNATDCU propune Consiliului general al CNATDCU recunoaşterea sau nerecunoaşterea automată a calităţii de conducător de doctorat obţinute în străinătate, într-un anumit domeniu de studii universitare de doctorat.
(3) Consiliul general al CNATDCU, pe baza rezoluţiei comisiei de specialitate, analizează şi propune recunoaşterea calităţii de conducător de doctorat, iar CNRED elaborează şi înaintează spre aprobare ministrului educaţiei şi cercetării ştiinţifice ordinul privind recunoaşterea automată a calităţii de conducător de doctorat, într-un domeniu de studii universitare de doctorat, conform legislaţiei în vigoare.
Art. 7. - În cazul în care Consiliul general al CNATDCU, pe baza rezoluţiei comisiei de specialitate, analizează şi propune nerecunoaşterea calităţii de conducător de doctorat, CNRED comunică acest lucru solicitantului, împreună cu motivarea nerecunoaşterii calităţii de conducător de doctorat.
Art. 8. - În baza ordinului privind recunoaşterea automată a calităţii de conducător de doctorat, prevăzut la art. 6 alin. (3), CNRED emite atestatul de recunoaştere automată a calităţii de conducător de doctorat.
Art. 9. - Atestatul de recunoaştere se completează cu datele din copia actului de identitate, furnizată de solicitant în dosar.
Art. 10. - (1) Atestatul se eliberează titularului sau unei persoane împuternicite de acesta, cu procură notarială.
(2) Atestatele de recunoaştere neridicate de titulari se păstrează în arhiva MECS cu termen permanent.
către Ministerul Educaţiei şi Cercetării Ştiinţifice pentru recunoaşterea automată a calităţii de conducător de doctorat
Numele şi prenumele: ............................................................................................................................................................
Telefon ....................................................................................................................................................................................
2. Solicit recunoaşterea calităţii de conducător de doctorat în domeniul de studii universitare de doctorat
(a se menţiona unul dintre domeniile de studii universitare de doctorat prevăzute de legislaţia în vigoare în România)
3. Declar pe propria răspundere că documentele incluse în dosar corespund realităţii.
Semnătura solicitantului .............................
de recunoaştere automată, în România, a calităţii de conducător de doctorat obţinute în străinătate
Prezentul atestat reprezintă recunoaşterea automată a calităţii de conducător de doctorat, în domeniul ............... obţinută de domnul/doamna ................................. certificată prin ................... Adeverinţa/Diploma nr. ....... eliberată la data de ......... de ............................. din .............................. .
Prin această recunoaştere solicitanta/solicitantul dobândeşte dreptul de a conduce doctorate în România, în conformitate cu prevederile art. 166 alin. (4) lit. a) şi b) şi ale art. 216 alin. (2) lit. f) din Legea educaţiei naţionale nr. 1/2011, cu modificările şi completările ulterioare, ale Ordinului ministrului educaţiei şi cercetării ştiinţifice nr. 3.191/2015 pentru aprobarea Metodologiei privind recunoaşterea automată a calităţii de conducător de doctorat, în România, pentru persoanele care au obţinut această calitate în una dintre ţările Uniunii Europene, ale Spaţiului Economic European şi în Confederaţia Elveţiană şi în universităţi de prestigiu ale lumii şi ale OMECS nr. ................. privind recunoaşterea automată a calităţii de conducător de doctorat de către doamna/domnul ...................................... în domeniul de studii universitare de doctorat ..............................
Nr. ....................../..................
(reprezintă numărul şi data eliberării)